Trump spune că e „foarte furios” și „ofticat” pe Putin. Ce anume l-a scos din sărite pe președintele SUA
Președintele SUA, Donald Trump, a declarat duminică, pentru NBC News, că este „foarte furios” și „ofticat” în privința lui Vladimir Putin, după ce liderul de la Kremlin a criticat credibilitatea președintelui ucrainean Volodimir Zelenski. Putin a sugerat instalarea unei administrații provizorii în Ucraina, în condițiile în care Moscova nu-l consideră pe Zelenski un președinte „legitim”. În replică, Trump a spus că astfel de aprecieri „nu ne duc în direcția cea bună”.